বৃহন্নলাকে শ্লীলতাহানির অভিযোগ! কাঠগড়ায় পুলিশ

বসিরহাট: রক্ষকই কি ভক্ষক হয়ে দাঁড়াল! উত্তর ২৪ পরগনায় (North 24 Parganas) এক বৃহন্নলাকে শ্লীলতাহানির অভিযোগ উঠল খোদ পুলিশের বিরুদ্ধে। রাস্তায় ডেকে কথা বলার অজুহাতে বৃহন্নলাকে শ্লীলতাহানি (Sexual Harrashment) করে পুলিশ ক্যাম্পের এক ভিলেজ পুলিশ। ঘটনার প্রতিবাদে একদল বৃহন্নলা এবং গ্রামবাসী পুলিশ ক্যাম্প (Police Camp) ঘেরাও করে বিক্ষোভ দেখান। ইতিমধ্যেই থানায় লিখিত অভিযোগ দায়ের করা হয়েছে।

সূত্রের খবর, ঘটনাটি ঘটেছে উত্তর ২৪ পরগনার বসিরহাট (Basirhat) মহকুমার বাদুড়িয়া থানার অন্তর্গত চাতরা পুলিশ ক্যাম্পে। অভিযোগ, দু’জন বৃহন্নলা টোটোতে করে যাচ্ছিলেন সেইসময় কোনও এক দরকারে তাঁরা রাস্তার পাশে দাঁড়ান। তখনই ওই চাতরা পুলিশ ক্যাম্পের এক ভিলেজ পুলিশ এসে বৃহন্নলার সঙ্গে কথা বলতে বলতে তাঁর শ্লীলতাহানি করে বলে অভিযোগ।

আরও পড়ুন: আজই যাদবপুর বিশ্ববিদ্যালয়ে কেন্দ্রীয় টাস্ক ফোর্স!

এরপরেই আতঙ্কে চিৎকার চেঁচামেচি শুরু করে ওই বৃহন্নলা। সঙ্গে সঙ্গে ঘটনাস্থলে ছুটে আসেন এলাকার অন্যান্য বৃহন্নলা ও এলাকাবাসী। ঘটনার প্রতিবাদে প্রথমে তাঁরা তেতুলিয়া রোড অবরোধ করে বিক্ষোভ দেখায়। তারপর একবারে থানার সামনে হাজির হয়ে বিক্ষোভ দেখাতে শুরু করেন তাঁরা। অভিযুক্ত পুলিশের দ্রুত শাস্তির দাবি জানিয়েছেন বিক্ষোভকারীদের। পাশাপাশি থানায় লিখিত অভিযোগ দায়ের করেছেন তাঁরা।

দেখুন অন্য খবর